Formaður Kennarasambandsins segir að skólarnir geti litlu stjórnað um skólastarf í faraldrinum, öðru en staðbundnum sóttvörnum.
Forvarnir og bólusetningar séu ekki á hendi skólanna. Hann vonar að börn í unglingadeildum verði bólusett næst á eftir kennurum.
Í framhaldinu þarf að mati Ragnars koma til útfærsla yfirvalda á beitingu aðgerða eins og skimunar, rakningar, einangrunar og sóttkvíar. Hann segir það hvernig stjórnvöld, sóttvarnaryfirvöld og almannavarnir treysta sér til að byggja varnarmúr í kringum skólastarfið með þessum aðferðum ráði úrslitum um það hvort og þá að hversu miklu leyti byggja þarf þessa múra innan skólanna.